CELEX: 32019R0647
Language: sl
Date: 2019-04-15 00:00:00
Title: Izvedbena uredba Komisije (EU) 2019/647 z dne 15. aprila 2019 o uvrstitvi določenega blaga v kombinirano nomenklaturo

25.4.2019   
               
               
                  SL
               
               
                  Uradni list Evropske unije
               
               
                  L 110/13
               
            
         IZVEDBENA UREDBA KOMISIJE (EU) 2019/647
         z dne 15. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Avdio aparat (t. i. „zvočniška letev“) za reprodukcijo zvoka zvočnih datotek različnih formatov prek različnih vmesnikov. Skupne mere so približno 110 ×14 × 7 cm.
                        Aparat je opremljen z:
                        
                                    —
                                 
                                 
                                    vmesnikom za ethernet,
                                 
                              
                                    —
                                 
                                 
                                    povezavo bluetooth in brezžičnim omrežjem,
                                 
                              
                                    —
                                 
                                 
                                    digitalnim optičnim vhodom ter vhodom in izhodom RCA,
                                 
                              
                                    —
                                 
                                 
                                    dvema vhodoma USB, od katerih je eden mini USB in je namenjen za servisiranje izdelka.
                                 
                              Aparat se lahko uporablja z drugim aparatom za reprodukcijo zvoka ali s televizijskim sprejemnikom. Lahko reproducira tudi zvočne datoteke, shranjene na ključku USB, ali internetni radio. Zasnovan je tako, da ustvarja učinke prostorskega zvoka in stereo učinke.
                     
                     
                        8519 81 45 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8519 , 8519 81  in 8519 81 45 .
                        Aparat združuje funkcijo zvočnika iz tarifne številke 8518  (če se uporablja v povezavi z aparatom za reprodukcijo zvoka ali s televizijskim sprejemnikom) in funkcijo aparata za reprodukcijo zvoka iz tarifne številke 8519  (pri reprodukciji zvočnih datotek s pomnilnika USB ali internetnega radia).
                        Ker aparat opravlja tudi funkcijo reprodukcije zvoka, je uvrstitev pod tarifno številko 8518  izključena.
                        Aparat je opremljen z USB povezavo, kar pomeni, da uporablja polprevodniški medij. Izdelek je zato treba uvrstiti pod oznako KN 8519 81 45  kot „drugi aparati za reprodukcijo zvoka, ki uporabljajo polprevodniški medij“.